Λοιμώξεις χειρουργικής θέσης-αντιμετώπιση, κλινικό αποτέλεσμα και οικονομική επίπτωση σε σύγκριση με την ευρωπαϊκή πρακτική
Creators: name: Παπαθεοδώρου, Μαρία Ιωάννη
Publisher: name: Aristotle University of Thessaloniki
Year: 2019
Subjects: Λοιμώξεις χειρουργικής θέσης στην Ουρολογία
Περιεγχειρητική χημειοπροφύλαξη
Οικονομική επίπτωση λοιμώξεων
Μικροβιακή αντοχή
Urological surgical site infections
Perioperative chemoprophylaxis
Cost effect of infections
Microbial resistance

description: Οι λοιμώξεις που εμφανίζονται στο τραύμα που δημιουργείται μετά από μια χειρουργική επέμβαση αναφέρονται γενικά ως λοιμώξεις χειρουργικού πεδίου, με αποτέλεσμα την τοπική ή και τη συστηματική αντίδραση του ξενιστή. Οι λοιμώξεις αυτές αποτελούν μία από τις σημαντικότερες αιτίες ενδονοσοκομειακών λοιμώξεων που συνδέονται με σημαντική νοσηρότητα. Έχει αναφερθεί ότι περισσότερο από το 30% των μετεγχειρητικών θανάτων σχετίζονται, τουλάχιστον εν μέρει, με τις λοιμώξεις αυτές. Η ανάπτυξη μιας τέτοιας λοίμωξης εξαρτάται από τη μόλυνση της θέσης του τραύματος και ειδικότερα σχετίζεται με την παθογένεια των παρόντων μικροοργανισμών και την ανοσοαπόκριση του ξενιστή. Στο πέρασμα των ετών έχουν ανακαλυφθεί εκατοντάδες αντιμικροβιακά φάρμακα και νέες μέθοδοι προστασίας από τις λοιμώξεις χειρουργικού πεδίου. Ωστόσο, με τη μαζική και συχνά ακατάλληλη χρήση των αντιμικροβιακών χημειοπροφυλακτικών παραγόντων, δημιουργείται ένα άλλο σοβαρό πρόβλημα, αυτό της εμφάνισης ανθεκτικών μικροβίων. Η γνώση και η κατανόηση των παραγόντων που συμβάλλουν στην εμφάνιση των λοιμώξεων, αλλά και ο επιπολασμός τους, μπορεί να συμβάλλει σημαντικά στη βελτίωση των παρεχόμενων υγειονομικών υπηρεσιών και στην εξοικονόμηση πόρων. Η ουρολογική χειρουργική, ένας ταχέως εξελισσόμενος κλάδος της χειρουργικής, είναι μια σημαντική κατηγορία χειρουργικών επεμβάσεων που συνδέεται με την εμφάνιση λοιμώξεων χειρουργικού πεδίου. Οι παράγοντες κινδύνου για την ανάπτυξη λοιμώξεων χειρουργικής θέσης σε αυτές τις επεμβάσεις σχετίζονται με τους ασθενείς και το περιβάλλον. Επιπλέον στο θέμα της πρόληψης και της θεραπείας των λοιμώξεων χειρουργικής θέσης στην ουρολογική χειρουργική δεν έχουν υπάρξει ουσιαστικές αλλαγές την τελευταία δεκαετία. Στη παρούσα μελέτη καταγράφηκαν από τον Ιανουάριο έως τον Δεκέμβριο του 2018 όλα τα περιστατικά με λοίμωξη χειρουργικής θέσης στην Β΄ Ουρολογική Κλινική Α.Π.Θ. στο Γ.Ν.Θ. Παπαγεωργίου. Από τη μελέτη και την ανάλυση των αποτελεσμάτων σε ασθενείς χωρίς λοίμωξη και με λοίμωξη χειρουργικής θέσης, προέκυψε μεγάλη διαφορά στα άμεσα κόστη (σύμφωνα με τα κλειστά ενοποιημένα νοσήλια) στις δύο κατηγορίες ασθενών, 70.239 € και 107.838€ αντίστοιχα. Συνεπώς είναι αναγκαία η αξιολόγηση των παραγόντων κινδύνου των ασθενών που πρόκειται να υποβληθούν σε ουρολογική χειρουργική επέμβαση, η ταξινόμηση των ουρολογικών χειρουργικών επεμβάσεων ανάλογα με την πιθανότητα ανάπτυξης λοίμωξης χειρουργικής θέσης και η χορήγηση των κατάλληλων αντιμικροβιακών χημειοπροφυλακτικών παραγόντων, βασισμένη στη γνώση της μικροβιακής χλωρίδας και της αντοχής στα αντιμικροβιακά φάρμακα.
description: Infections occurring in the trauma generated after an invasive surgery are generally referred to as surgical field infections, resulting in local or even systemic host reaction. These infections are one of the most important causes of in-hospital infections associated with significant morbidity. It has been reported that more than 30% of post-operative deaths are associated with such infections. The development of such an infection depends on the infect contamination of the site of the wound, and in particular relates to the flora present and the immune response of the host. Over the years, hundreds of antimicrobials have been discovered and new methods of protection from surgical field infections have been introduced. However, with the massive and often inappropriate use of antimicrobial chemopreventive agents, another serious problem arises, that of the emergence of resistant bacteria. Knowledge and understanding of the factors contributing to the occurrence of infections and their prevalence can make significant contribution to improving health and saving resources. Urological surgery, a rapidly evolving branch of surgery, is an important class of surgical site infections. Risk factors for the development of surgical site infections in these procedures are related to patients and the environment. Also, in the field of prevention and treatment of surgical site infections in urological surgery there have been no substantial changes in the last decade. In this study, all incidents of surgical site infection occurring at the 2nd Department of Urology of AUth in Papageorgiou Hospital were recorded from January to December 2018. From the study and analysis of the results in patients without and with surgical site infection, it is evident that the difference in direct costs (according to closed unified hospitalizations) in the two categories of patients is enormous, 70,239 € vs 107,838 € respectively. It is therefore necessary to evaluate the risk factors for patients undergoing urological surgery, the classification of urological surgeries depending on the likelihood of developing surgical site infection and the administration of appropriate antimicrobial chemopreventive agents, based on the knowledge of the microbial flora and the in-hospital resistance.